stanford-oval/wikipedia huggingface dataset:
המפיקים (סרט, 2005)
ההפקה

גרסה זו של המפיקים הייתה הגרסה הראשונה שהופקה בארצות הברית שלא בוימה על ידי מל ברוקס אלא בידי במאי אחר.
לסרט לוהקו נייתן ליין ומתיו ברודריק, כוכבי המחזמר שהוצג בברודוויי וששיריו הוכנסו לעלילת הסרט המקורי, תוך שינויים קלים בעלילה. כמו כן לוהקו לתפקידהם המקוריים גארי ביץ' ורוג'ר בארט, אולם במקומו של בראד אוסקר ששיחק במחזמר לוהק ויל פרל, ובמקומה של קיידי הופמן לוהקה אומה תורמן.
כמו כן ירדו שני שירים מהמחזמר המקורי בעריכה: השיר "King of All Broadway" (המלך של ברודוויי) המספר על ימי התהילה של ביאליסטוק, והשיר "In Old Bavaria" (בבוואריה הישנה) בו ליבקינד מביע את געגועיו לגרמניה הנאצית. כמו כן השיר "Along Came Bialy" שונה וחלקו האחרון הוסר ושם השיר שונה ל-"Little Old Lady Land" (ארץ הזקנות הקטנות), והחלק השני של השיר "That Face", בו ביאליסטוק מתאווה לגופה של אולה, הוסר.
ביקורת

בניגוד לביקורות הנלהבות שקיבל המחזמר, שאף זכה ב-12 פרסי טוני, וזכה לגרסאות שונות בכל העולם, בין השאר בישראל, הסרט קיבל ביקורות צוננות ברובן, והקהל מיעט ללכת לראות את הסרט.
בסופו של דבר הסרט לא הצליח להחזיר את ההשקעה וההפקה נשארה עם הפסד של כמעט 7 מיליון דולר.
סן מיגל דה קוסומל

סן מיגל דה קוסומל (בספרדית: San Miguel de Cozumel) היא העיר המרכזית באי קוסומל במדינת קינטנה רו במקסיקו. העיר ממוקמת על חוף הים הקריבי בצדו המערבי של האי, מול העיר פלאיה דל כרמן. רובם המוחלט של תושבי האי מתגוררים בסן מיגל, ואוכלוסייתה מונה 77,236 תושבים (נכון ל-2010). העיר והאי הם מרכז תיירותי גדול והם חלק מאזור תיירותי בקינטנה רו הידוע כריביירת המאיה.
היסטוריה

הספרדים הגיעו בפעם הראשונה לאזור בו נמצאת העיר ב-3 במאי 1518, במשלחת בפיקוד הקפטן חואן דה גריחלבה. תוך זמן קצר הוקמה התיישבות בשם "לה סנטה קרוס" שהפכה למרכז אזורי ששימש את הספרדים כשהחלו לכבוש את חצי האי יוקטן ואת שאר מקסיקו. ככל שהספרדים התקדמו לתוך יבשת אמריקה חשיבותה של ההתיישבות ירדה בהדרגה עד שבמאה ה-19 לא נותרו בה כמעט תושבים.
ב-1847 פרץ מרד של אנשי המאיה בחצי האי יוקטן כנגד השלטון וכנגד התושבים ממוצא אירופאי במסגרת מלחמת הקאסטה. חלק מהתושבים המקסיקנים במזרח יוקטן הצליחו להימלט מפני המורדים והגיעו אל קוסומל, שם ייסדו תוך זמן קצר את סן מיגל דה קוסומל.
ההתיישבות החדשה נותרה קטנה יחסית עד שבשנות ה-60 וה-70 של המאה ה-20 נוסדה בה תעשיית תיירות ענפה שהתבססה על שיט תענוגות שעבר בנמל של העיר.
ב-2005 סן מיגל דה קוסומל נפגעה קשות, כמו יתר מהאזור, מהוריקן וילמה, אבל היא הצליחה להשתקם תוך שנה.
תחבורה

את העיר ואת כלל האי משרת נמל התעופה הבינלאומי קוסומל, המציע טיסות ליעדים בתוך מקסיקו וכן בארצות הברית ובקנדה. בנוסף יש קו מעבורות הפועל בין סן מיגל ובין פלאיה דל כרמן.
הערות שוליים

1 2  המועצה האזורית קוסומל, קטלוג המיקומים, המזכירות לפיתוח חברתי של מקסיקו (בספרדית).
| --- | --- |
בקרת זהויות :  NLI: 987007562069405171  BnF: cb11986957d (data)  LCCN: n80142234  VIAF: 139557257   WorldCat (עם VIAF): 139557257
אביבי יבין

| --- | --- |

פרופסור אביבי יבין
 לידה:  20 ביוני 1928 זכרון יעקב, פלשתינה (א"י)
 פטירה:  5 בפברואר 2016 (בגיל 87)
 ענף מדעי:  פיזיקה גרעינית
 מקום מגורים:  ישראל, קנדה, ארצות הברית, צרפת
 מוסדות:  המרכז למחקר גרעיני שורק 
 
אביבי ישראל יָבין (20 ביוני 1928 – 5 בפברואר 2016) היה פרופסור לפיזיקה גרעינית בבית הספר לפיזיקה ואסטרונומיה באוניברסיטת תל אביב. הוא פיתח שיטה לחקר רמות אנלוגיות בגרעינים, נושא בעל חשיבות בחקר מבנה הגרעין.
ביוגרפיה

יבין נולד בזכרון יעקב לימימה-ברוני ודוד מונדז'ק. בין השנים 1934–1946 למד בבית הספר הריאלי בחיפה. בשנת 1946 התגייס לפלמ"ח במסגרת הכשרת עין גב (בית השיטה) ושירת בפלוגה ד' של הגדוד הראשון. החל מדצמבר 1947 שירת בפלוגת הסטודנטים בגדוד מוריה ובגדוד בית חורון. לאחר קום המדינה והקמת צה״ל, שירת יבין בחטיבת הראל. בתפקידו האחרון היה מפקד מחלקת מקלעים בינוניים בגדוד 62 והשתתף בניסיון הפריצה לעיר העתיקה ובהתקפה על ארמון הנציב. השתחרר מצה"ל בשנת 1949 בדרגת סג״ם.
בשנת 1951 נישא לרבקה יבין לבית קרימסקי, מפקחת במשרד החינוך. לזוג נולדו שלושה ילדים: תלמה יבין, מעצבת, דוד יבין, מתמטיקאי, ועו"ד איילת ימימה (מימי) צמח.
ב-5 בפברואר 2016 נפטר יבין בביתו שבתל אביב כתוצאה משבר בכתף ואי ספיקת לב.
קריירה מחקרית

את לימודי התואר הראשון בפיזיקה השלים אביבי יבין באוניברסיטה העברית שבירושלים, שם גם סיים את לימודיו לתואר שני בפיזיקה, במתמטיקה ובפילוסופיה בשנת 1954. בשנת 1958 קיבל יבין תואר דוקטור בפיזיקה גרעינית מאוניברסיטת וושינגטון שבסיאטל. באותה שנה המשיך לפוסט דוקטורט באוניברסיטת אילינוי באורבנה-שמפיין ובהמשך הפך לחבר הסגל האקדמי באוניברסיטה זו.
בשנים 1962-1960 שהה יבין בישראל, השתתף בוועדה לאנרגיה אטומית ועסק במחקר בכור במרכז למחקר גרעיני - שורק. בתקופה זו ריכז את עבודת הוועדה הבין מוסדית להקמת מאיץ חלקיקים לאומי, שבראשה עמד פרופסור סולי גבריאל כהן מהאוניברסיטה העברית.
בשנת 1967 הוזמן יבין לאוניברסיטת תל אביב על ידי פרופסור יובל נאמן, ובתוך כשנתיים הקים קבוצת מחקר בפיזיקה גרעינית, שכללה ארבעה פיזיקאים ניסיונאים ושני תאורטיקאים. הקבוצה התמקדה בחקר אינטראקציות של פאיונים ושל אלקטרונים עם גרעין האטום ונחשבה בין המובילות בעולם. בהמשך הצטרפו לקבוצה, שהפכה לחוג לפיזיקה גרעינית, עוד שני ניסיונאים ושלושה תאורטיקאים.
יבין היה הדקאן הראשון של הפקולטה למדעים מדויקים, בשנים 1971–1976.
יבין הגיע לדרגת פרופסור מן המניין באוניברסיטת אילינוי באורבנה-שמפיין בשנת 1968. בתקופה זו זכה גם להיבחר כעמית האגודה האמריקאית בפיזיקה, בזכות שיטה מקורית שפיתח לחקר רמות אנלוגיות בגרעינים - נושא בעל חשיבות בחקר מבנה הגרעין. הוא עשה את המחקר שלו בפיזיקה גרעינית בארצות הברית, קנדה, צרפת ושווייץ.
בשנת 1978 הקים יבין את פרויקט המחקר על השלום באוניברסיטת תל אביב. במסגרת זו בוצעו מחקרים בנושא ונוצרו קשרים עם אוניברסיטאות במצרים. נושא השלום היה קרוב ללבו, הוא כתב ועסק בו עד יומו האחרון. בנוסף, הוא השקיע מאמצים רבים כדי להשיג שיתופי פעולה מדעיים בין מדענים ישראלים וערבים.
ספריו

"Academia and Peace – Thoughts and Struggles", 2010
"Doves and Hawks", 2012
"On Love and War", 2015
"The Rape of a Country", 2015
"The Old Man and His Intelligent Animals", 2015
הערות שוליים

↑  אביבי יבין, באתר הפלמ"ח
1 2  אלה לוי-וינריב, ‏עו"ד מימי צמח: "מפוטרי ההיי-טק יקימו הרבה סטארט-אפים חדשים", באתר גלובס, 27 בפברואר 2009
↑  אוניברסיטת תל אביב, פרופ' אביבי יבין - הספד, באתר ביה"ס לפיזיקה ולאסטרונומיה ע"ש ריימונד ובברלי סאקלר הפקולטה למדעים מדויקים ע"ש ריימונד ובברלי סאקלר אוניברסיטת תל אביב
↑  אוניברסיטת תל אביב
↑  ספריו של אביבי יבין
| --- | --- |
בקרת זהויות :  NLI: 987007360385305171  VIAF: 14150380535913371907   WorldCat (עם VIAF): 14150380535913371907
אמרסון פאלמיירי

אמרסון פאלמיירי דוס סנטוס (באיטלקית: Emerson Palmieri dos Santos; נולד ב-3 באוגוסט 1994 בסנטוס שבברזיל) הוא כדורגלן איטלקי-ברזילאי המשחק בעמדת המגן השמאלי בקבוצת וסטהאם יונייטד ובנבחרת איטליה.
קריירת מועדונים

פאלמיירי החל את הקריירה שלו בסנטוס מליגת העל הברזילאית, ממנה גם הושאל לתקופה קצרה לפלרמו. בין השנים 2015–2018 שיחק פאלמיירי ברומא מהסרייה א'.
ב-30 בינואר 2018 חתם פאלמיירי בצ'לסי מהפרמייר ליג. ב-19 באוגוסט 2021 הושאל פאלמיירי לאולימפיק ליון לעונה אחת.
ב-23 באוגוסט 2022 חתם בווסטהאם יונייטד מהפרמייר ליג. חמישה ימים לאחר מכן ערך הופעת בכורה בקבוצה, בניצחון 0–1 על אסטון וילה.
קריירה בינלאומית

ב-10 בספטמבר 2018 ערך פאלמיירי את הופעת הבכורה שלו בנבחרת איטליה, בהפסד 0–1 לנבחרת פורטוגל במסגרת ליגת האומות 2018/2019.
פאלמיירי היה חלק מסגל נבחרת איטליה לטורניר יורו 2020, וזכה עמה בטורניר.
ארוטיקה

ערך זה עוסק באמנות המיניות האנושית. אם התכוונתם לאלבום מוזיקה של מדונה, ראו .
עוגה ארוטית המעוצבת בצורת השד הנשי
ארוטיקה (מיוונית - ארוס שמשמעו תשוקה) היא התעסקות כלשהי במיניות האדם, בצורה ישירה או עקיפה.
מוסכמה חברתית מקובלת היא, שנושאים ארוטיים שייכים לצנעת הפרט, ועל כן הם בדרך כלל אינם נדונים בפומבי, או שנדונים במרומז, ואין מקובל לעסוק בהם בצורה פומבית וישירה.
פורנוגרפיה היא מסגרת שבה (למרות הטאבו החברתי), קיים עיסוק ישיר, ולעיתים בוטה או חסר רגשות, במיניות האדם.
ההקשרים שבהם הארוטיקה יכולה לבוא לידי ביטוי:
שירים ארוטיים
אקט מיני כלשהו בין בני אדם
שיחות ארוטיות
תמונות, סרטים, או פסקולים ארוטיים
ראו גם

הומוארוטיקה
יחסי מין
דייוויד קופיי

| --- | --- |
אין תמונה חופשית
 לידה:  28 ביוני 1942 (בן 82) שיקגו, ארצות הברית 
 לאום:  ארצות הברית ארצות הברית
 עמדה:  ראנינג בק (רץ אחורי)
 גובה:  1.8 מטרים
 משקל:  99 קילוגרם
 מכללה:  אוניברסיטת וושינגטון
 קבוצות כשחקן
 1964–1972:  סן פרנסיסקו 49' (1964–1967)   דטרויט ליונס (1968)   וושינגטון רדסקינס (1969–1970)   ניו אורלינס סיינטס (1971)   גרין ביי פאקרס (1972)
 
דייוויד מרקט קופיי (באנגלית: David Marquette Kopay; נולד ב-28 ביוני 1942) הוא שחקן פוטבול אמריקני בעבר.
בשנת 1975 היה קופיי לספורטאי המקצועני הראשון בעולם שיצא מהארון.
ביוגרפיה

קופיי נולד בשיקגו, אילינוי וגדל למשפחה קתולית אדוקה. בילדותו היה בנער מזבח. הוא למד בתיכון נוטר דם בשרמן אוקס, בלוס אנג'לס, קליפורניה. בשנת 1961 הוא למד באוניברסיטת וושינגטון. בשנתו האחרונה זכה בתואר אול אמריקן בתפקיד ראנינג בק (רץ אחורי).
בשנת 1964 החל קופיי לשחק בסן פרנסיסקו 49'. הוא שיחק ב-NFL (ליגת הפוטבול הלאומית והמקצוענית של ארצות הברית) עד לשנת 1972. לאחר שפרש הוא נחשב כמועמד מוביל לעסוק באימון פוטבול, אך לדעתו הוא נידחה בגלל זהותו המינית ולכן עבד אצל דודו במכירות בהוליווד.
הוא חבר במועצת המנהלים של הקרן למען אתלטים הומואים ולסביות.
בשנת 1977 יצא לאור ספר אודותיו בשם "הסיפור של דייוויד קופיי" שנכתב על ידי פרי דין יאנג.
בשנת 1986 חשף קופיי את הרומן הקצר שהיה לו עם שחקן הפוטבול המקצועני ג'רי סמית' (1986-1943) ששיחק אף הוא בוושינגטון רדסקינס בשנים 1977-1965 ונפטר מאיידס. סמית' מעולם לא יצא מהארון בפומבי.
בשנת 2006 שימש קופיי בתור הקריין בטקס הפתיחה של הגיי גיימס שנערכו בשיקגו.
בשנת 2007 הודיע קופיי שהוא תורם מיליון דולר לקיו סנטר שבאוניברסיטת וושינגטון, מרכז מידע ותמיכה עבור תלמידים הומואים, לסביות, ביסקסואלים וטרנסג'נדרים ואנשי סגל.
בשנת 2008 שיחק קופיי את עצמו בסרט "Tru Loved".
חוליית בקרת אוויר טקטית

בקרי אוויר טקטיים מפעילים סמן רכישת לייזר לציון מטרה במהלך האימונים
חוליות בקרת אוויר טקטית (באנגלית: Tactical Air Control Party בקיצור TACP), הם כוחות טקטים מיוחדים המספקים תקשורת שליטה ובקרה (C2) לתיאום והכוונת סיוע אווירי קרוב לכוחות הקרקע. בשדה הקרב המשולב הם משמשים כאנשי קישור אווירי לכוחות היבשה מרמת הגיס ועד רמת הגדוד. תפקידם לייעץ למפקדים בשטח על השימוש הטוב ביותר בכוח האווירי.
בצה"ל הם מכונים צוותי "סופ"ה" (סיוע ותקיפה).
אוסטרליה

ה-TACP האוסטרלי מסופק על ידי חיל האוויר ואחראי על תיאום הכוח האווירי לתמיכה ביחידות הצבא הפרוסות.
קנדה

ה-TACP בחיל האוויר הקנדי הוא מרכיב שליטה ובקרה האווירי העיקרי לתאום בין חיל האוויר ליחידות התמרון של כוח היבשה. המשימה העיקרית של TACP לייעץ למפקדי הקרקע על היכולות והמגבלות של הכוח האווירי ולסייע בתכנון, תיאום ושליטה בבקרה האווירית.
בכוחות הצבא הקנדיים, ל-TACP ולבקרי אוויר קדמיים (forward air controller - FAC) סמכויות שונות. ה-TACP יכול לתאם ולאשר את תקיפה האווירית, אך אינו יכול לבצע הכוונה סופית של מטוסי התקיפה למטרות. הוא אחראי על ניהול המרחב האווירי ובטיחות נתיבי הטיסה, ותיאום התקיפות האוויריות בשילוב עם מאמץ האש גם מעבר לקו הכוחות הקדמי.
הממלכה המאוחדת

בכוחות המזוינים של בריטניה, אנשי ה-TACP הם אנשי חיל הנחתים או רגימנט חיל האוויר המוסמכים כבקרי אוויר קדמיים (FAC). תפקידם לכוון את התקיפה האווירית. FACs ו-TACPs בבריטניה מאומנים ביחידה להכשרת בקרי אוויר (JFACTSU).
ארצות הברית > חיל האוויר TACP

בחיל האוויר האמריקאי, ה-TACP כפופים לפיקוד הקרב (ACC) ולפיקוד המבצעים המיוחדים של חיל האוויר (AFSOC).
תפקידם לתאם ולכוון סיוע אש כולל סיוע אווירי קרוב, ארטילריה וירי ימי, לקיים תקשורת שליטה ובקרה (C2) ולייעץ למפקדי הקרקע על השימוש הטוב ביותר בכוח האווירי.
כ-10% מהם נמנים עם כוחות המבצעים המיוחדים. הם פורסים עם הטייסות הטקטיקות המיוחדות של חיל האוויר, הכומתות הירוקות והריינג'רס של הצבא וצוותי SEAL של חיל הים.
בשדה הקרב המשולב ה-TACP משמשים כאנשי קישור אווירי לצבא ארצות הברית מרמת הגיס ועד רמת הגדוד.
ארצות הברית > חיל הנחתים FAC

לגדודי החי"ר של חיל הנחתים ה-TACP מצוותים בקרי אוויר קדמיים (FAC) בדרך כלל טייסים (מכונים קצין האוויר). המגיעים משלושה רקעים שונים: טייס קרב, טייס מסוקים וטייס תקיפה. באופן אידיאלי, שלושתם מגיעים מרקע ארטילרי.
בנוסף לשלושת ה-FAC ושלושת ה-JTAC, בגדוד החי"ר יש גם שמונה משקיפות שריפות משותפות (JFO) המופצות בין פלוגות הרובים.
ארצות הברית > זרוע האוויר של חיל הים והנחתים ANGLICO

לנחתים יחידות של אנשי קישור Air and Naval Gunfire Liaison Company בקיצור ANGLICO שמטרתן לספק הכוונת כוח אש ימי לכוחות קואליציה ובעלות ברית. המסגרת הקטנה ביותר ביחידת ANGLICO מורכבת מחוליה של שלושה איש אך ניתן להתאים את גודל החוליה בהתאם לדרישות המשימה.
ישראל

בצה"ל פועלים צוותי "סופ"ה" (סיוע ותקיפה), צוותי לוחמים ייעודיים המשותפים לזרוע היבשה ולחיל האוויר. הם כוללים חמישה לוחמים: קצין סיוע אווירי (קס”א), קצין שיתוף ארטילרי (קש”א) ושלושה לוחמים בעלי הכשרת מש"ק תקיפה. תפקידם לאתר ולמפות מטרות, ולתאם ולכוון אש ארטילרית, ירי טילים וכלי טיס תוקפים. ההכוונה מתבצעת באופן ישיר, באמצעים טכנולוגיים ובאמצעות מערכות שליטה ובקרה משותפות ליבשה ולאוויר. הצוות אחראי על תכנון והפעלת האש בקרב ועל הקשר בין הכוחות המתמרנים לכוחות סיוע האש. הצוות עתיד להשתלב בכל גדוד מתמרן בצה”ל, ויהיה מוכשר להפעלת כלל יכולות האש במרחב האוגדתי מהיבשה והאוויר.
שיתוף הפעולה בין חיל האוויר לכוחות הקרקע מרוכז במסגרת היחידה לשיתוף פעולה. בשדה הקרב המשולב טייסים מהיחידה משמשים בתפקיד קצין תאום אווירי (קת"א) לכוחות היבשה ברמת הגיס והאוגדה, וקציני יבשה שעברו הכשרה מתאימה מטעם היחידה משמשים בתפקיד קצין סיוע אווירי (קס”א) לרמת החטיבה.
ראו גם

בקרה אווירית קדמית
בקר אוויר טקטי בחיל האוויר האמריקאי
היחידה לשיתוף פעולה של חיל האוויר הישראלי
מערך הקישור (חיל התותחנים)
הערות שוליים

↑  "Operations Officer - Defence Jobs Australia". Defencejobs.gov.au. נבדק ב-2014-07-19.
↑  "The RCAF Theatre Air Control System: Considerations for the Employment of Air Power in Joint Operations". אורכב מ-המקור ב-2020-03-09. נבדק ב-2020-09-22.
↑  "B-GA-403-000/FP-001, Canadian Forces Aerospace Shape Doctrine".
↑  "Royal Marines Reserve Specialist Qualifications". 608 Tactical Air Control Party, or 608 TACP as it is known in the Corps, is part of RMR Merseyside. Every TACP has four members, including one officer, whose role is described in the Forward Air Controller section. RMR Merseyside trains personnel at both the Manchester and Liverpool Detachments to be part of the TACP. The role of this small team is to provide accurate descriptions and locations of targets, and indicate those targets using laser technology, to fast jets and other attack aircraft carrying a wide variety of weaponry.
↑  "RAF Regiment Roles". אורכב מ-המקור ב-9 במרץ 2014. The RAF Regiment provides both a Flight and a TACP to the Special Forces Support Group (SFSG). Specially selected Officers and Gunners operate at a high operational tempo in direct support of UK Special Forces operations worldwide. {{cite web}}:  (עזרה)
↑  "Training the RAF's eyes and ears". BBC News. 14 בפברואר 2009. נבדק ב-6 בינואר 2010. In the bitter cold and wind of the North Yorkshire Moors, a group of soldiers, Royal Marines and others are learning how to call in air-strikes and become 'forward air controllers' on the front lines in Afghanistan. {{cite news}}:  (עזרה)
↑  שי לוי, ‏צוות סופ"ה הראשון בצה"ל הפך למבצעי: "בשורה דרמטית", באתר ‏מאקו‏, 2 במרץ 2021
↑  תומר מאיר, צוות יבשה אוויר, ‏27/4/2015
↑  היחידה לשיתוף פעולה, באתר חיל האוויר
יעלה אביטל

| --- | --- |
יעלה אביטל
 לידה:  1978 (בת 46 בערך) ירושלים, ישראל 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, האקדמיה למוזיקה במיינץ 
 סוגה:  מוזיקה קלאסית 
 סוג קול:  סופרן 
 שפה מועדפת:  עברית 
 כלי נגינה:  פסנתר 
 
יְעֵלָה אביטל (נולדה ב-1978) היא זמרת סופרן ישראלית.
חייה > לימודים

אביטל נולדה בירושלים החלה את עיסוקה בשירה בגיל שמונה, במקהלת הילדים אנקור, כחברה הצעירה ביותר במקהלה. על אף גילה הצעיר השתתפה במסעות המקהלה לחו"ל ואף הופיעה לעיתים בשירת סולו. לימודי סולפג' ופיתוח קול במסגרת המקהלה יצרו לאביטל תשתית איתנה לקראת קריירה של זמרת בעתיד. במקביל לשירה במקהלה, למדה נגינה בפסנתר. לאחר סיום לימודיה באקדמיה למוזיקה ולמחול בירושלים, המשיכה לאקדמיה הגבוהה למוזיקה במיינץ שבגרמניה. מורותיה בירושלים היו מרינה לויט ומרים מלצר.
חייה > קריירה

מאז 1998 היא מופיעה ברסיטלים ובקונצרטים, בישראל ובאירופה, ברפרטואר המקיף קשת רחבה של יצירות מתקופת הבארוק עד ימינו. במשך השנים הופיעה עם תזמורות שונות, תזמורת הבארוק ירושלים, סימפונט רעננה, התזמורת הקאמרית הישראלית, התזמורת הסימפונית ירושלים ועוד. כן הקליטה לרדיו ולטלוויזיה. היא חברה באנסמבל ספיריטו בארוקו, באנסמבל נובילה ובקולקטיב הבארוק הישראלי - בארוקדה. מופיעה בפסטיבלי מוזיקה בישראל ובאירופה, בהם פסטיבל אבו גוש, פסטיבל קול המוסיקה בגליל העליון, הפסטיבל הבינלאומי למוזיקה קאמרית בירושלים, פסטיבל יורק באנגליה ואחרים.
בשנת 2003 החלה אביטל בשיתוף פעולה עם שלישיית עתר בפרויקטים מוזיקליים המציגים שירי עם ומוזיקת פולקלור בעיבודים קאמריים אומנותיים. בין הפרויקטים: "כשאור דולק בחלונך","פנטזיה סקוטית" ו"הקברט היהודי". הפרויקט "כשאור דולק בחלונך", הכולל עיבודים קאמריים לשירי זמר ישראליים מאת עפר שלי, הוקלט לאלבום בשם זה וזכה להשמעות רבות ברדיו ובטלוויזיה.
אביטל זכתה במלגות מטעם קרן התרבות אמריקה ישראל בשנים 1998 עד 2004. היא זכתה בפרס ראשון בתחרות בארוק באקדמיה למוזיקה בירושלים, ובפרס בתחרות בארוק בינלאומית בבלגיה. אביטל השתתפה, כחלק מאנסמבל נובילה במסגרת פסטיבל לילות בארוק בוואראז'דין שבקרואטיה, הופעה שזכתה בפרס הקונצרט הטוב ביותר בפסטיבל, וכן הופיעה, בין היתר, כסולנית בוויגמור הול בלונדון תחת ניצוחו של מתיו הולס, הופעה עליה זכתה בביקורות נלהבות.
הרפרטואר של יעלה אביטל כולל קנטטות, מתאוס פסיון ומיסת חג המולד של באך, אורטוריות של הנדל, בהן משיח ושמשון, וכן יצירות מאת פרסל, יצירות משל מוצרט ועוד.
בספטמבר 2008, הופיעה בפסטיבל למוזיקה עתיקה בקרואטיה עם אנסמבל "נובילה" קונצרט שזכה בשבחי המבקרים ובפרס הקונצרט הטוב ביותר.
הקלטות

יעלה אביטל הוציאה תקליטור עם אנסמבל ברוקאדה ותקליטור בשם "כשאור דולק בחלונך" עם שלישיית עתר.
דיסקוגרפיה > אלבומי אולפן

2023: May There Be Peace (Sephardic Piyutim & Ladino Songs)
2023: Make Me a River (Poete's Poems)
הערות שוליים

↑  Retrospect Ensemble @ Wigmore Hall, London,‏ 15 באפריל 2010
יעלה אביטל עם אנסמבל בארוקדה בקונצרט בקתדרלת אליהו הנביא בחיפה, 13 בנובמבר 2021
תומאס רוזנבאום

| --- | --- |

 לידה:  20 בפברואר 1955 (בן 69) 
 מדינה:  ארצות הברית 
 השכלה:  אוניברסיטת הרווארד (1977)  אוניברסיטת פרינסטון (1982) 
 מעסיק:  אוניברסיטת שיקגו, מרכז המחקר של IBM ע"ש תומאס ווטסון, מעבדות נוקיה בל, מכון סנטה פה 
 תפקיד:  נשיא (2014) 
 פרסים והוקרה:  דוקטור לשם כבוד מאוניברסיטת ג'יאו טונג שאנגחאי (2015)  עמית האקדמיה האמריקאית לאמנויות ולמדעים  עמית באגודה האמריקאית לקידום המדע  עמית החברה הפיזיקלית האמריקאית 
 
תומאס פליקס רוזנבאום (באנגלית: Thomas Felix Rosenbaum;‏ נולד ב-20 בפברואר 1955) הוא פיזיקאי יהודי-אמריקני המכהן משנת 2014 כנשיא המכון הטכנולוגי של קליפורניה. קודם לכן כיהן רוזנבאום בתפקידים בכירים באוניברסיטת שיקגו.
ביוגרפיה

תומאס רוזנבאום נולד וגדל בניו-יורק למשפחה יהודית שהיגרה ממזרח אירופה. את התואר הראשון בפיזיקה סיים בהצטיינות באוניברסיטת הרווארד בשנת 1977, ואת התואר השני קיבל ב-1979 באוניברסיטת פרינסטון. רוזנבאום סיים שם גם את התואר השלישי ב-1982.
שנה לאחר מכן הצטרף רוזנבאום לסגל אוניברסיטת שיקגו כמרצה בכיר לפיזיקה. הוא קודם לפרופסור חבר בשנת 1986 ולפרופסור מן המניין בשנת 1990. בשנת 2001 קיבל רוזנבאום קתדרה ובשנים 2002–2006 הוא כיהן כסגן נשיא למחקר ופיתוח במעבדה הלאומית ארגון (המופעלת על ידי אוניברסיטת שיקגו). בשנת 2007 מונה לפרובוסט (מנהל אקדמי) של אוניברסיטת שיקגו.
רוזנבאום נבחר בשנת 2014 לנשיא השמיני של המכון הטכנולוגי של קליפורניה.
מחקריו

רוזנבאום חוקר את התנהגות החומר בטמפרטורות הקרובות לאפס המוחלט, שבהן מופיעים אפקטים קוונטיים מכניים.
הוא פרסם ספר אחד ויותר מ-170 מאמרים אקדמיים. הוא מחזיק גם בשני פטנטים.
פרסים והוקרות

רוזנבאום הוא עמית האגודה האמריקאית לפיזיקה והאגודה האמריקאית לקידום המדע, וחבר האקדמיה האמריקאית לאמנויות ולמדעים.
הערות שוליים

↑  Inaugural Address, Office of the President (באנגלית)
↑  COULOMB INTERACTIONS AND LOCALIZATION IN A DISORDERED SYSTEM. - ProQuest, www.proquest.com (באנגלית)
↑  Thomas F. Rosenbaum | Office of the Provost, provost.uchicago.edu
↑  About President Rosenbaum, Office of the President (באנגלית)
↑  [https://president.caltech.edu/documents/6733/tfrCV2020.pdf CURRICULUM VITAE
Thomas F. Rosenbaum], Caltech
↑  APS Fellow Archive, www.aps.org (באנגלית)
↑  Seven from faculty, Argonne lab named 2004 AAAS fellows, chronicle.uchicago.edu
↑  Thomas F. Rosenbaum, American Academy of Arts & Sciences (באנגלית)
| --- | --- |
בקרת זהויות :  MGP: 196451  VIAF: 109145304381278570626   WorldCat (עם VIAF): 109145304381278570626
פרדריק לורז

| --- | --- |
פרדריק לורז, 1904
פרדריק לורז, 1904
 לידה:  5 ביוני 1884 מנהטן, ארצות הברית 
 פטירה:  4 בפברואר 1914 (בגיל 29) הברונקס, ארצות הברית 
 מידע כללי
 מדינה:  ארצות הברית 
 משקל:  69 ק"ג 
 גובה:  1.72 מטרים
 ספורט
 ענף ספורט:  אתלטיקה 
 תת-ענף:  ריצת מרתון
 הישגים
 שיאים אישיים:  ריצת מרתון: 2:38:25 (1905)
 דירוג שיא:  אלוף מרתון בוסטון (2005)
 
פרדריק "פרד" לורז (באנגלית: Frederick "Fred" Lorz;‏ יוני 1884 – 4 בפברואר 1914) היה אתלט אמריקאי, אלוף מרתון בוסטון (1905).
ביוגרפיה

לורז נולד בניו יורק. את אימוניו ערך בשעות הערב והלילה ובמשך היום עבד בתור בנאי.
במרתון בוסטון שנערך ב-1904 סיים לורז במקום חמישי ובכך הבטיח את השתתפותו באולימפיאדת סנט לואיס (1904). באולימפיאדה הוא חצה ראשון את קו הסיום בריצת המרתון ואף חגג את "ניצחונו" כשהצטלם כאלוף האולימפי עם אליס רוזוולט, בתו של נשיא ארצות הברית תאודור רוזוולט; אך הוא נפסל לאחר שהתברר שרימה בתחרות, ומדליית הזהב הועברה לתומאס היקס, אף הוא מארצות הברית, שחצה שני את קו הסיום.
התנאים בריצה זו היו קשים. הריצה התנהלה בדרך עפר בין הגבעות ולוותה בעננים של אבק שהעלו הרכבים שליוו את הרצים. הטמפרטורה באותו היום הייתה גבוהה ועמדה על 32 מעלות צלזיוס ובנוסף הייתה רק תחנה אחת לשתיית מים במחצית הדרך. בריצה השתתפו טובי רצי המרתון מארצות הברית, בהם סמי מלור (אלוף מרתון בוסטון ב-1902), ג'ון לורדון (אלוף מרתון בוסטון ב-1903) ומייק ספרינג (אלוף מרתון בוסטון ב-1904); שלושתם לא הצליחו לסיים את הריצה. רק 14 רצים מתוך 32 הצליחו לסיים את הריצה. מאוחר יותר התברר שלורז רימה בתחרות: הוא הפסיק לרוץ עקב תשישות לאחר 14.5 ק"מ, והמשיך בנסיעה ברכב עם מאמנו לאורך 17.7 ק"מ, עד שמכוניתם הפסיקה לעבוד והוא המשיך בריצה ונכנס ראשון לאצטדיון. לאחר שצופים בתחרות דיווחו על התרמית, הוא הודה מיד, ומדליית הזהב הועברה להיקס. להגנתו טען לורז שעשה זו כבדיחה. הוא הורחק על ידי איגוד האתלטים החובבים מהשתתפות בתחרויות לכל ימי חייו, אך לאחר שהתנצל והתברר שלא תכנן להונות, הוא הורשה להתחרות שוב.
ביוגרפיה > אלוף מרתון בוסטון

במרתון בוסטון שנערך בשנת 1905 זכה לורז במקום הראשון בתוצאה של 2:38:25 שעות. הוא המשיך להשתתף במרתון בוסטון וב-1908 סיים במקום השביעי.
ב-4 בפברואר 1914 נפטר לורז ברובע הברונקס מדלקת ריאות.
שיאים אישיים

ריצת מרתון: 2:38:25 (1905)
עירית קפלן

| --- | --- |

 לידה:  27 ביולי 1973 (בת 51) בת ים, ישראל ישראל
 מדינה:  ישראל 
 מקום לימודים:  בית צבי 
 מספר צאצאים:  2
 פרסים והוקרה:  פרס אופיר לשחקנית הטובה ביותר (2009) על משחקה בסרט "סיפור גדול" פרסי האקדמיה לטלוויזיה 2021 לשחקנית משנה הטובה ביותר בסדרת בסדרה (2022) על משחקה בסדרת הדרמה "מלכת היופי של ירושלים"
 פרופיל ב-IMDb
 
עירית קפלן (נולדה ב-27 ביולי 1973) היא שחקנית ומחזאית ישראלית. זוכת פרס אופיר לשחקנית הראשית הטובה ביותר.
ביוגרפיה

למדה בבית הספר התיכון שז"ר בבת ים במגמת התיאטרון של זהבה מזור.
בשנת 1998 סיימה לימודי משחק במחזור ל"ו של בית הספר למשחק "בית-צבי". במהלך לימודיה זכתה במלגת הצטיינות של שלוש שנים, וסיימה כל שנת לימוד כתלמידה מצטיינת.